
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528-529, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 5696/12.09.2024
REFERAT DE APROBARE 

privind aprobarea scutirii de la plata majorărilor de întârziere și a penalităților aferente obligațiilor bugetare, constând în impozite și taxe locale, datorate bugetului local de către persoane fizice și persoane juridice care au calitatea de contribuabili la bugetul local al comunei Liebling

Doamnelor și domnilor consilieri

Ținând cont de prevederile:

- Art. II – IX din Ordonanță de urgență nr.107/06.09.2024, pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte;
- Hotărâre nr.1/2016 din 6 ianuarie 2016 pentru aprobarea Normelor metodologice de aplicare a Legii nr.227/2016 privind Codul fiscal,cu modificările şi completările ulterioare ;
- Legea nr. 207/2015 privind Codul de procedură fiscală, modificat și completat ;
Având în vedere faptul că se înregistrează un număr mare de contribuabili, persoane fizice și persoane juridice, cu debite către bugetul local, ar beneficia de acordarea de scutiri de la plata majorărilor de întârziere aferente obligațiilor fiscale datorate către bugetul local al comunei Liebling pentru anul 2024 supun spre aprobare prezentul proiect de hotarare.

Obiectivul principal al acestuia constă în stabilirea unor măsuri conjuncturale de acordare a unei facilitate fiscale prin care se urmărește stimularea achitării voluntare de către contribuabili a obligațiilor de plată restante la bugetul local, maximizarea încasărilor bugetare, atragerea cu celeritate de venituri la bugetul local prin acordarea de scutiri de la plata majorărilor de întârziere generate de neachitarea la termen a obligaţiilor bugetare principale constând din impozite şi taxe locale de către persoanele fizice și juridice ce au calitatea de contribuabili la bugetul local al comunei Liebling.

În vederea depăşirii de către contribuabilii persoanele fizice care au calitatea de contribuabili la bugetul local al comunei Liebling  a dificultăţilor generate în principal de lipsa disponibilităţilor băneşti, dar şi în scopul prevenirii, pe de o parte, a formării de noi datorii de către aceştia, precum şi în scopul încurajării achitării obligaţiilor fiscale către bugetul local, consider că măsura scutirii de la plata majorărilor de întârziere aferente impozitelor si taxelor locale de plată datorate bugetului local este mai mult decât justificată.

Propun acordarea de scutiri la plata dobânzilor şi penalităţilor de întârziere, precum şi a majorărilor de întârziere (rezultate din neplata la termen a impozitelor și taxelor locale), datorate de către persoanele fizice, ca urmare a neachitării acestora până la data de 31 august 2024 inclusiv, cu condiția achitării integrale a creanțelor curente și restante, datorate bugetului local până la data de 25 noiembrie 2024 inclusiv, în conditiile din anexa la proiectul de hotarare.
Subsemnatul, Munteanu Ioan-Gheorghe, în calitate de primar al Comunei Liebling, prin prezentul referat supun atenției dvs. Proiectul de Hotărâre înregistrat cu nr. 5698/12.09.2024 și RAPORTUL DE SPECIALITATE cu nr. 5697/12.09.2024, întocmit de către inspectorul Marian-Bogdan Marchete, cu atribuții de executare silită la Compartimentul Financiar- Contabilitate, Taxe și Imozite Locale,  privind temeiul juridic al aprobării.
PRIMAR

Ioan-Gheorghe MUNTEANU

